b'\n_START_ARTICLE_\nPOP3\n_START_PARAGRAPH_\nPOP3 (angl. Post Office Protocol version 3) je internetni protokol na aplikacijskem sloju, ki je namenjen pridobivanju elektronske po\xc5\xa1te iz stre\xc5\xbenika na doma\xc4\x8d odjemalni\xc5\xa1ki ra\xc4\x8dunalnik, preko TCP/IP povezave. Skoraj vsi ponudniki Interneta uporabljajo POP3 protokol kot tudi njegovo alternativo IMAP protokol._NEWLINE_POP3 in prej\xc5\xa1nje verzije omogo\xc4\x8dajo uporabnikom s slab\xc5\xa1o internetno povezavo, da poberejo elektronsko po\xc5\xa1to s stre\xc5\xbenika in ogled teh sporo\xc4\x8dil ter manipulacijo le njih, ne da bi bili povezani na internet. \xc4\x8ceprav ve\xc4\x8dina programov omogo\xc4\x8da, da se sporo\xc4\x8dila obdr\xc5\xbeijo na stre\xc5\xbeniku po odjemu, se ve\xc4\x8dina POP3 programov po navadi pove\xc5\xbee, sname vsa sporo\xc4\x8dila, jih shrani na uporabnikovem ra\xc4\x8dunalniku in ozna\xc4\x8di kot nova ter jih nato, preden se odjavi, zbri\xc5\xa1e s stre\xc5\xbenika. Druga vrsta protokola, imenovana IMAP v nasprotju s POP vsa ta sporo\xc4\x8dila privzeto pusti na stre\xc5\xbeniku. Tako omogo\xc4\x8da dostop do po\xc5\xa1te ve\xc4\x8d uporabnikom, ne samo enemu._NEWLINE_Ve\xc4\x8dina POP3 ukazov identificira elektronsko sporo\xc4\x8dilo s svojo \xc5\xa1tevilko na po\xc5\xa1tnem stre\xc5\xbeniku. To povzro\xc4\x8da te\xc5\xbeavo za odjemalca, ki namerava pustiti elektronsko sporo\xc4\x8dila na stre\xc5\xbeniku in se tako lahko \xc5\xa1tevilka sporo\xc4\x8dila spremeni med razli\xc4\x8dnimi povezavami do stre\xc5\xbenika. Tukaj jim POP3 protokol omogo\xc4\x8da rabo POP3 UIDL (Unique IDentification Listing) ukaza. UIDL nudi mehanizem s katerim se izognemu spornemu \xc5\xa1tevil\xc4\x8denju. Stre\xc5\xbenik imenuje nabor znakov kot stalen in unikaten identifikator za sporo\xc4\x8dilo. Odjemalec lahko zatem uporabi ta identifikator za ugotovitev katero sporo\xc4\x8dilo mora prenesti k sebi.\n_START_SECTION_\nPotek dialoga s ponudnikom POP3\n_START_PARAGRAPH_\nPogovor s ponudnikom (P:) in odjemalcem (O:):_NEWLINE_P: <ponudnik \xc4\x8daka na vratih 110 na odjemalca>_NEWLINE_O: <se pove\xc5\xbee>_NEWLINE_P:    +OK POP3 server ready_NEWLINE_O:    USER uporabni\xc5\xa1ko_ime_NEWLINE_P:     +OK User accepted_NEWLINE_O:    PASS geslo_uporabnika_NEWLINE_P:     +OK Logged in._NEWLINE_O:    STAT_NEWLINE_P:    +OK 2 320_NEWLINE_O:    LIST_NEWLINE_P:    +OK 2 messages (320 octets)P:    1 120P:    2 200P:    ._NEWLINE_O:    RETR 1_NEWLINE_P:    +OK 120 octetsP:    <POP3 protokol nam prika\xc5\xbee celotno sporo\xc4\x8dilo pod \xc5\xa1tevilko 1>P:    ._NEWLINE_O:    DELE 1_NEWLINE_P:    +OK message 1 deleted_NEWLINE_O:    RETR 2_NEWLINE_P:    +OK 200 octetsP:    <POP3 protokol nam prika\xc5\xbee celotno sporo\xc4\x8dilo pod \xc5\xa1tevilko 2>P:    ._NEWLINE_O:    DELE 2_NEWLINE_P:    +OK message 2 deleted_NEWLINE_O:    QUIT_NEWLINE_P:    +OK Logging out._NEWLINE_O:  <prekine povezavo>_NEWLINE_P:  <ponudnik \xc4\x8daka na odjemalca>'